**SUSITARIMAS DĖL DEFEKTŲ SUVALDYMO**

**PRIE SUTARTIES NR. S-493 NR. 36**

2024-12-18

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda) atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 (toliau – **Sutartis**), projekte „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Darbams yra keliami reikalavimai, numatyti 2009-01-12 AB Lietuvos Automobilių kelių direkcijos prie susisiekimo ministerijos generalinio direktoriaus įsakymo Nr. V-16 dėl Automobilių kelių dangos konstrukcijos asfalto sluoksnių įrengimo taisyklių ĮT asfaltas 08 (toliau – ĮT ASFALTAS 08);
5. Kontrolinių bandymų protokolu Nr. P116541 (**Priedas Nr. 1**) nustatyta, kad asfalto mišinio SMA 8 S PMB 25/55-60 paimto iš kelio Pk 630+01, Pk 638+97, Pk 652+40 ir Pk 672+56 laboratorinių bandymų rezultatai netenkina norminių oro tuštymių kiekio reikalavimų, numatytų ĮT ASFALTAS 08 72 p.(toliau – **Defektas**).
6. Minėtose vietose atlikus papildomus rato vėžės asfalto sluoksnyje susidarymo laboratorinius bandymus, protokolais Nr. 3135-A/2024 (**Priedas Nr. 2**) ir Nr. 3214-A/2024(**Priedas Nr. 3**) nustatyta, kad įrengtos asfalto dangos sluoksnio santykinės vėžės gylio vertės neviršija projektinės vertės pagal TRA ASFALTAS 08 7 lentelę.
7. Remiantis asfalto dangos nelygumų IRI matavimo rezultatais, buvo identifikuoti defektiniai ruožai, kuriuose viršijamos įrengimo taisyklėse ĮT ASFALTAS 08 76 p. nurodytos leistinos ribinės reikšmės, tačiau atlikus papildomus matavimus su 3 m ilgio liniuote, vadovaujantis ĮT ASFALTAS 08 75 p. nuostatomis, nustatyta, kad matavimo rezultatai tenkina reikalavimus.
8. Šalys patvirtina savo supratimą, jog dėl Defekto sutarties rezultatas yra galimas naudoti pilna apimtimi, o Defektas neturės neigiamų padarinių Sutarties rezultato kokybiškumui ir (ar) ilgaamžiškumui;
9. Vertinant tai, kad Defekto pašalinimas yra netikslingas (pašalinimo kaina yra neproporcinga, lyginant su dėl pašalinimo gaunama nauda Sutarties rezultatui), todėl šalys siekia susitarti dėl defektų suvaldymo sąlygų;
10. Šalys, remdamosi Sutarties 80 punktu sudaro šį susitarimą dėl defektų suvaldymo (toliau – **Susitarimas**), kuriuo susitaria dėl toliau nurodytų sąlygų:
    1. Rangovas (**Priedas Nr. 4**) suteiks papildomą **2 (dviejų) metų** garantinį terminą įrengtai asfalto dangai kelio ruože, nustatytam **Priede Nr. 5** (Defektinių ruožų nustatymo schemos).
11. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
12. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
13. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
14. Susitarimas yra neatskiriama ir sudėtinė Sutarties dalis.
15. Susitarimo priedai:

6.1. Priedas Nr. 1 – Protokolas Nr. P116541;

6.2. Priedas Nr. 2 – Protokolas Nr. 3135-A/2024;

6.3. Priedas Nr. 3 – Protokolas Nr. 3214-A/2024;

6.4. Priedas Nr. 4 – Rangovo sutikimas su sąlygomis;

6.5. Priedas Nr. 5 – Defektinių ruožų nustatymo schemos.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB ,,Fegda“**  Geologų g. 12, LT-02190 Vilnius  Įmonės kodas 110801759  El. p. vilnius@fegda.lt  A.s. Nr. LT 27 2150 0001 1527OP  Corporate Bank plc Lietuvos filialas  Dokumentą pasirašantis įgaliotas bendrovės darbuotojas |